**Rezidenčný wikipedián** alebo **rezidenčný wikimedián** (angl. *Wikipedian in residence* alebo *Wikimedian in residence*, skratka **WiR**) je redaktor Wikipédie („wikipedián"), prípadne dobrovoľník alebo zamestnanec Wikimedia Foundation („wikimedián"), ktorý je zapojený do činnosti kultúrnej inštitúcie – obvykle galérie, knižnice, archívu alebo múzea (tzv. organizácií typu GLAM) – alebo inej vzdelávacej inštitúcie s cieľom vylepšovať a vytvárať heslá na Wikipédii, ktoré sú tematicky prepojené s danou inštitúciou. Má za úlohu podporovať zverejňovanie obsahu pod slobodnými licenciami a napomáhať pri ňom a vytvárať vzťahy medzi inštitúciou a wikimedickou komunitou. Rezidenčný wikipedián všeobecne pomáha koordinovať osvetové podujatia Wikipédie medzi inštitúciami typu GLAM a širokou verejnosťou, akými sú napríklad editačné maratóny.

História
--------

Prvým rezidenčným wikipediánom sa stal Austrálčan Liam Wyatt v roku 2010, keď dobrovoľníčil v Britskom múzeu po dobu piatich týždňov. Upozornil, že Wikipédia potrebuje upevňovať vzťahy s múzeami na vytváranie aktuálnych a presných informácií: „Robíme rovnakú vec pre rovnaký dôvod, rovnakých ľudí, v rovnakom médiu. Robme ju spoločne." Children's Museum of Indianapolis sa do programu zapojilo po tom, čo sa wikipediánka Lori Philipsová zúčastnila podujatia GLAM v roku 2010, čím sa stala druhou rezidenčnou wikipediánkou. Tretí, Benoît Evellin, strávil šesť mesiacov na zámku vo Versailles vo Francúzsku. Nápad si osvojili aj barcelonské Museu Picasso v Španielsku a Derby Museum and Art Gallery v anglickom Derby.

V roku 2010 o nápad prejavila záujem Smithsonian Institution, čo viedlo k zamestaniu Sarah Stierchovej do role rezidenčnej wikipediánky v júli. Tieto kroky o rok neskôr nasledovali National Archives and Records Administration a zamestnali Dominica McDevitt-Parksa, študenta zo Simmons College, ktorý študoval za magistra v histórii a manažmente archívov, na svoju lokalitu Archive II v College Park v americkom štáte Maryland. McDevitt-Parks písal na Wikipédii od roku 2004 a bol zamestatný Davidom Ferrierom.

V júli 2011 zamestnala Wikimedia UK Andy Mabbettovú, redaktorku od roku 2003 ako rezidenčného osvetového ambasádora v bristolskej charitatívnej organizácii Wildscreen, ktorá pracovala na projekte ARKive. Odvtedy bola Mabbetová rezidenčnou wikipediánkou v iných organizáciách, ako napríklad v New Art Gallery Walsall a v Royal Society of Chemistry.

V januári 2013 sa Gerald R. Ford Presidential Library stala prvou americkou prezidentskou knižnicou, ktorá zamestnala rezidenčného wikipediána. Stal sa ním Michael Barer, magister z University of Michigan.

Dominic McDevitt-Parks prednášajúci na WikiConference USA 2015 v budove National Archives.
V septembri 2013 sa National Archives and Records Administration zamestatním Dominica McDevitt-Parksa stala prvou organizáciou, ktorá zamestnala rezidenčného wikipediána na plný úväzok na dobu neurčitú.

V marci 2014 vypísala Harvard University pracovnú ponuku na pozíciu rezidenčného wikipediána v Houghton Library.

V októbri 2014 knižnice University of Victoria oznámili. že v spolupráci s Electronic Textual Cultures Lab (ETCL) a the Federation for the Humanities and Social Sciences bol Christian Vandendorpe čestným rezidenčným wikipediánom pre akademický rok 2014/2015.

Do roku 2016 bolo do role obsadených viac ako 100 wikipediánov, väčšina z nich bola platená alebo inštitúciou, kde pracovali, alebo organizáciou blízkou Wikimedii.

V roku 2018 sa Mike Dickison stal rezidenčným wikipediánom s titulom „Wikipedian at large" na Novom Zélande, čo zahŕňalo miesto v mnohých inštitúciách po celej krajine, vrátane Auckland Museum.

Úlohy a povinnosti
------------------

* Rezidenčná wikipediánka UNESCO Memory of the World prednáša na Zeeuws Archief.Rezidenčná wikipediánka UNESCO Memory of the World prednáša na Zeeuws Archief.
* Rezidenčný wikipedián vedie školenie pre knihovníkov v ŠtokholmeRezidenčný wikipedián vedie školenie pre knihovníkov v Štokholme
* Tieto knihovníčky v Tunise sú samy rezidenčnými wikipediánkamiTieto knihovníčky v Tunise sú samy rezidenčnými wikipediánkami
* Príprava skeneru v Archivo Histórico de la Provincia de Buenos Aires; rezidenčný wikipedián učí digitalizačné zručnostiPríprava skeneru v Archivo Histórico de la Provincia de Buenos Aires; rezidenčný wikipedián učí digitalizačné zručnosti

Primárnou rolou rezidenčného wikipediána je slúžiť ako prepojenie medzi hosťovskou inštitúciou a komunitou Wikimedie pomáhaním organizovať podujatia a školenia, ktoré napĺňajú poslanie v oboch organizáciách. Typické školiace povinnosti zahŕňajú prípravu alebo vedenie školení a editačných maratónov a poskytovanie vysvetlení ostatným zamestnancom a verejnosti o pravidlách a postupoch, ako napríklad o pravidle o konflikte záujmov. Medzi editačné aktivity patria príspevky do článkov, ktoré sú relevantné k materiálom danej inštitúcie a jej poslaniu, ako napríklad články o významných kultúrnych objektoch v zbierke danej organizácie alebo články v špecifickej vednej oblasti.

Ďalšia forma spolupráce zahŕňa digitálne zbierky. Rezidenčný wikipedián môže poskytnúť školenie o digitalizácii a pomôcť nahrať multimédiá (s existujúcimi metadátami) na Wikimedia Commons. Wikimedickí dobrovoľníci potom môžu preložiť, rozšíriť a overiť metadáta, kategorizovať multimédiá a manuálne prepísať a štruktúrovať naskenované dokumenty na Wikizdrojoch. Popisné a kategorizačné funkcie na Wikimedia Commons sú niekedy uprednostňované pred funkciami komerčných webových stránkok a katalógovým softvérom inštitúcie. Multimédiá pridané na Commons sú používané na Wikipédii rezidenčnými wikipediánmi aj dobrovoľnými redaktormi.

Tretia forma spulupráce zahŕňa kolekciu dát (datasety) a API. Nadácia Wikimedia napríklad financovala rezidenčného wikipediána v OCLC na integráciu OCLC's WorldCat Search API do nástrojov automatického dopĺňania citácií Wikipédie, čím redaktorom Wikipédie urýchlila pridávanie citácií. Rezidenčný wikipedián tiež pomohol integrovať metadáta ORCID a údaje o právach.

Niektorí rezidenční wikipediáni pracujú len na krátku dobu počas pár týždňov, niektorí majú stálu pozíciu. V prípade krátkodobých pozícií je dôležité, aby bola práca, ktorú je potrebné vykonať, dobre naplánovaná v predstihu.

Odmena
------

Zatiaľ čo Wikipédia odrádza od platenej editácie článkov a zakazuje písanie propagačných článkov, rezidenční wikipediáni majú povolené byť platení za svoju prácu na wiki – buď poskytnutím úveru, štipendia alebo platu – prostredníctvom svojich sponzorujúcich inštitúcií za predpokladu, že dodržiavajú prísne pokyny proti vzťahom s verejnosťou alebo marketingom pre svoju inštitúciu.

Prijatie
--------

Príspevok, v ktorom National Library of Scotland ponúkala pracovnú pozíciu rezidenčného wikipediána, opísal funkciu ako „jedinečnú príležitosť pomôcť obohatiť Wikipédiu a jej sesterské projekty a zdielať so svetom... zdroje a vedomosti." Novinár Andrew Orlowski naopak kritizoval iný príspevok ako mrhanie štátnymi financiami. V roku 2013 bola dočasná pozícia na čiastočný úväzok v National Library of Scotland uvedená ako „prvé veľké partnerstvo" medzi škótskou inštitúciou a Wikimediou UK. Túto iniciatívu nasledovala University of Edinburgh, kde bol rezidenčný wikipedián vymenovaný v decembri 2015.

Referencie
----------

1. ↑  COHEN, Noam. British Museum Collaborates With Wikipedia. *The New York Times*, 2010-06-04. Dostupné online [cit. 2019-08-21]. ISSN 0362-4331. (po anglicky)
2. ↑  COHEN, Noam. Warming Up to the Culture of Wikipedia. *The New York Times*, 2014-03-19. Dostupné online [cit. 2019-08-21]. ISSN 0362-4331. (po anglicky)
3. 1 2   *Museum Hires First Wikipedian-in-Residence - Newsroom - Inside INdiana Business with Gerry Dick* [online]. Inside INdiana Business, 2011-08-19, [cit. 2019-08-21]. Dostupné online. Archivované 2011-09-27 z originálu.
4. ↑   *Wikipedia:GLAM/Château de Versailles*. [s.l.] : [s.n.], 2013-05-27. Page Version ID: 556948282. Dostupné online. (po anglicky)
5. ↑   *Wikipedia:GLAM/Museu Picasso*. [s.l.] : [s.n.], 2011-06-17. Page Version ID: 434763523. Dostupné online. (po anglicky)
6. ↑   *Wikipedia:GLAM/Derby*. [s.l.] : [s.n.], 2018-11-03. Page Version ID: 867037766. Dostupné online. (po anglicky)
7. ↑  COHEN, Noam. Success may be Wikipedia’s biggest challenge. *Boston.com*, 2010-07-12. Dostupné online [cit. 2019-08-21].
8. ↑   '*Wikipedian-in-Residence' Helps Share Smithsonian Archives* [online]. The Chronicle of Philanthropy, 2011-07-28, [cit. 2019-08-21]. Dostupné online.
9. ↑  SHEN, Aviva. *How Many Women Does It Take to Change Wikipedia?* [online]. Smithsonian, [cit. 2019-08-21]. Dostupné online. (po anglicky)
10. ↑   *Wikipedia fires editor who enhanced entries for cash* [online]. The Independent, 2014-01-10, [cit. 2019-08-21]. Dostupné online. (po anglicky)
11. ↑  SUN, Julie Baughman, The Baltimore. *National Archives hires 'Wikipedian in residence'* [online]. baltimoresun.com, [cit. 2019-08-21]. Dostupné online. (po anglicky)
12. 1 2  REIN, Lisa. National Archives hires first ‘Wikipedian’. *The Washington Post*, 2011-06-02. Dostupné online [cit. 2019-08-21].
13. ↑   *National Archives appoints a 'Wikipedian' | News update, news roundup | Tampa Bay Times* [online]. Tampa Bay Times, 2011-06-03, [cit. 2019-08-21]. Dostupné online. Archivované 2013-11-08 z originálu.
14. 1 2  FERRIERO, David. *Breaking New Ground Again* [online]. National Archives and Records Administration, 2013-09-19, [cit. 2019-08-21]. Dostupné online. (po anglicky)
15. ↑  ZABA, Christina. *Bristol 'Wikipedians' taught to edit online encylopaedia* [online]. Bristol24-7, 2011-09-16, [cit. 2019-08-21]. Dostupné online. Archivované 2014-07-14 z originálu.
16. ↑   *The New Art Gallery Walsall | Museums Association* [online]. www.museumsassociation.org, [cit. 2019-08-21]. Dostupné online. Archivované 2019-04-16 z originálu.
17. ↑   *A year as Wikimedian in Residence* [online]. www.rsc.org, [cit. 2019-08-21]. Dostupné online. (po anglicky)
18. ↑  KACZMARCZYK, Jeffrey. *President Gerald R. Ford Library and Museum appoints its first Wikipedian in Residence* [online]. mlive.com, 2013-01-17, [cit. 2019-08-21]. Dostupné online. (po anglicky)
19. 1 2   *Wikipedian in Residence - Outreach Wiki* [online]. outreach.wikimedia.org, [cit. 2019-08-21]. Dostupné online. (po anglicky)
20. ↑   *Honorary resident Wikipedian: Professor Christian Vandendorpe | Federation for the Humanities and Social Sciences* [online]. www.ideas-idees.ca, [cit. 2019-08-21]. Dostupné online.
21. ↑   *Mr Wiki: Mike Dickison is NZ's first Wikipedian at large* [online]. Noted, [cit. 2019-08-21]. Dostupné online. Archivované 2019-08-21 z originálu. (po anglicky)
22. ↑   *Wikipedia:GLAM/New Zealand Wikipedian at Large*. [s.l.] : [s.n.], 2019-07-16. Page Version ID: 906585500. Dostupné online. (po anglicky)
23. 1 2  ANDREW ORLOWSKI. *British Library seeks taxpayer-funded Wikipedia-fiddler* [online]. www.theregister.co.uk, 2012-02-16, [cit. 2019-08-21]. Dostupné online. (po anglicky)
24. 1 2   'Wikipedian' job at National Library. *BBC News*, 2013-04-24. Dostupné online [cit. 2019-08-21]. (po anglicky)
25. 1 2   *National Library of Scotland seeks Wikipedian in residence | Bristol Wireless* [online]. [Cit. 2019-08-21]. Dostupné online. Archivované 2019-08-21 z originálu. (po anglicky)
26. ↑   *Editathon – Wikimedian in Residence* [online]. [Cit. 2019-08-21]. Dostupné online. (po anglicky)
27. ↑   *GLAM/Model projects - Outreach Wiki* [online]. outreach.wikimedia.org, [cit. 2019-08-21]. Dostupné online. (po anglicky)
28. 1 2 3  CHEMELLO, Marco; LEVA, Federico. The effectiveness of a Wikimedian in permanent residence: the BEIC case study. *JLIS.it*, 2018-09-15, roč. 9, čís. 3, s. 141–147. Dostupné online [cit. 2019-08-21]. ISSN 2038-1026. DOI: 10.4403/jlis.it-12481. Archivované 2021-04-29 z originálu. (po anglicky)
29. ↑   *Met Museum Makes 375,000 Images Freely Available Online* [online]. mentalfloss.com, 2017-02-08, [cit. 2019-08-21]. Dostupné online. (po anglicky)
30. ↑   *Metropolitan Museum Gives Unrestricted Access to 375,000 Images* [online]. Hyperallergic, 2017-02-08, [cit. 2019-08-21]. Dostupné online. (po anglicky)
31. ↑  MARYKING. *Meet Our Wikipedian in Residence: Dominic McDevitt-Parks* [online]. NARAtions, 2011-06-01, [cit. 2019-08-21]. Dostupné online. (po anglicky)
32. ↑   *OCLC and Wikipedia Library link citations to millions of library materials, expanding access to quality sources* [online]. OCLC, 2017-12-11, [cit. 2019-08-21]. Dostupné online. (po anglicky)
33. ↑  MEADOWS, Alice. *Meet our Wikipedian-in-Residence, Andy Mabbett!* [online]. orcid.org, 2016-01-15, [cit. 2019-08-21]. Dostupné online. (po anglicky)
34. ↑   *RightsStatements in Wikidata* [online]. rightsstatements.org, [cit. 2019-08-21]. Dostupné online.
35. ↑   *Wikipedia:Conflict of interest*. [s.l.] : [s.n.], 2019-08-11. Page Version ID: 910388638. Dostupné online. (po anglicky)

Pozri aj
--------

* Zoznam rezidenčných wikipediánov

Iné projekty
------------

Commons
* Spolupracuj na Commons Commons ponúka multimediálne súbory na tému **Rezidenčný wikipedián**

Zdroj
-----

*Tento článok je čiastočný alebo úplný preklad článku Wikipedian in residence na anglickej Wikipédii.*